**Učenka/učenec 5.a razreda!**

**Naloga je nadaljevanje dela, ki je bilo na programu v ponedeljek, 23.3.2020.**

**Pohvala vsem, ki ste nalogo že končali in mi jo tudi poslali na mail.**

**Ostali nalogo končajte in jo pošljite na mail do petka, 4.4.2020.**

[lumosdornava@gmail.com](mailto:lumosdornava@gmail.com)

Za vse « hitre« pri reševanju naloge in tiste, ki jih zanima likovna umetnost – nekaj povezav, za raziskovanje in obisk virtualne galerije.

Umetnostna galerija Maribor: <http://www.ugm.si/>

Stalna zbirka narodne galerije v Ljubljani: <https://www.ng-slo.si/si/stalna-zbirka>

Raziskuj slovenske gradove, muzeje, galerije, mesta ... <https://www.mojaslovenija.si/Index.htm>

**Muzeji in galerije v Sloveniji:** <https://muzeji-galerije.si/>

Zbirka Moderne galerije: <http://zbirke.mg-lj.si/>

**NADALJEVANJE**

**Likovni motiv - TIHOŽITJE**

**Likovna tehnika:** različni risarski in slikarski materiali - svinčnik, lesene barvice, flomastri...

**Priprava na delo**

Za delo boš potreboval/a: list papirja (lahko je risalni papir, pisarniški papir, karton...papir na katerega ustvarjaš je brez črt), lesene barvice, svinčnik, voščenke (če jih imaš doma), flomastri. Material s katerim boš ustvarjal/a izberi sam/a. Na sliki lahko uporabiš tudi več materialov. Različni predmeti iz katerih si boš sestavil/a tihožitje.

**Uvod v delo**

Na koncu navodil imaš barvno prilogo. Likovna dela, ki prikazujejo TIHOŽITJE. Nekaj časa nameni opazovanju le teh: kako je umetnik naslikal tihožitje, kako je posamezne dele tihožitja postavil v format slike, kakšne oblike je upodobil, katere barve je uporabil.

**Ustvarjanje**

Postavi si tihožitje iz različnih predmetov, ki jih boš naslikal/a po opazovanju (ne pretiravaj s številom). Izberi podlago in material na katerega boš ustvarjal.

Na manjši list papirja si nariši skico (lahko tudi več skic in izberi tisto s katero si najbolj zadovoljen). Tihožitje dobro opazuj: kakšne so oblike (oglate, ostre, okrogle...) velikosti (kaj je večje in kaj manjše), kje leži določen predmet (spredaj, zadaj, ga vidiš v celoti ali delno).

Pri slikanju na format – podlogo, ki si jo izbral/a, naslikaj tihožitje na TVOJ način. Zavedaj se - nič ni narobe!

**Pablo Picasso je zapisal "Predmete slikam tako kot jih mislim, ne tako kot jih vidim."**

... in to naj bo tudi tvoj navdih!

Pozoren/a bodi, da motiv uskladiš s formatom – v ravnovesju.

Katere barve boš uporabil/a – razmisli in izberi sam/a: tople - hladne, svetlo - temne, mogoče pa samo eno barvo (kako delujejo določene barve, že veš:-).

**Uspešen/a boš:**

* ko veš razložiti kaj je tihožitje,
* ko naslikaš tihožitje,
* ko je naslikano tihožitje v ravnovesju,
* ko veš katere barve si uporabil/a pri delu: tople -- hladne- svetle – temne,
* ker si tihožitje naslikal/a na izviren način – tvoj slikarski rokopis.

**Ko končaš likovno delo – razmisli!**

Odgovore napiši na hrbtno stran izdelka.

Kako si bil/a uspešen/a? Kaj ti je uspelo zelo dobro? Kaj bi naredil/a drugače? Kako in zakaj?

Saj veš:

D:\2019-2020- SOL-L\pouk na daljavo\OS-DORNAVA\smesko.jpg

**Te zanima življenje in umetniško delo slikarjev, ki so avtorji likovnih del v barvni prilogi?**

**Potem obišči splet, malo raziskuj!**

**BARVNA PRILOGA**

**Tihožitje je upodobitev nežive narave ali negibnih stvari, kot so cvetje, glasbila, posode, knjige, nakit, sadje, različni predmeti...**

Ivana Kobilica



vir: <https://www.ng-slo.si/si/razstave-in-projekti/razstava/odstiranja-marec-2016?id=3756>

Henri Matisse



Vir: <https://www.henrimatisse.org/sorrow-of-the-king.jsp#prettyPhoto[image1]/0/>

Paul Cezanne



Vir: <https://www.paulcezanne.org/rideau-cruchon-et-compotier.jsp#prettyPhoto[image1]/0/>

Pablo Picasso



Vir: <https://www.theartstory.org/artist/picasso-pablo/artworks/#pnt_7>